PARAISTEN KAUPUNKI

VANHUSNEUVOSTO 2/2023

**Aika: 4.4.2023 klo 10.30–11.35**

**Paikka: Ohjaamo, kaupungintalo**

Läsnä Nyberg Widar puheenjohtaja

Ahlsund Christina jäsen

Brunnsberg Annika jäsen

 Ginman Leif jäsen

 Kronqvist-Sundström Clara jäsen

 Nyberg Johan jäsen

 Nymalm Elisabeth jäsen

 Planting Ann jäsen

 Salonen Markku varapuheenjohtaja

Åkerfelt Bertil jäsen

 Knuts Åsa sihteeri

Poissa Lindqvist Yngve jäsen

Vieras Mona Lehtonen Svenska pensionärsförbundetin Turunmaan asiamies

 Pia Hotanen hankekoordinaattori

§ 9 **Kokouksen avaaminen**

Puheenjohtaja avasi kokouksen klo 10.30.

§ 10 **Kokouksen laillisuus ja koolle kutsuminen**

 Puheenjohtaja totesi kokouksen laillisesti koolle kutsutuksi ja päätösvaltaiseksi.

§ 11 **Tietoa Svenska pensionärsförbundetista sekä kaupungintalolla 15.5. järjestettävästä vanhusneuvostoseminaarista / Svenska pensionärsförbundetin Turunmaan asiamies Mona Lehtonen**

 Vanhusneuvosto sai tietoa Svenska pensionärsförbundetista (SPF). SPF on suomenruotsalaisten eläkeläisten etujärjestö, ainoa ruotsinkielinen etujärjestö niistä kuudesta etujärjestöstä, jotka muodostavat EETU:n (Eläkeläisliittojen etujärjestö). Asiamies esitteli myös SPF:n kotisivuja.

 SPF järjestää vanhusneuvostoseminaarin Paraisilla maanantaina 15.5. Seminaarin ohjelma jaettiin jäsenille. Viimeinen ilmoittautumispäivä on 2.5. Paraisten kaupunki maksaa seminaariin osallistuvien 15 euron jäsenmaksun. SPF toivoo seminaarin järjestelyissä yhteistyötä vanhusneuvoston kanssa.

§ 12 **Voimaa vanhuuteen / hankekoordinaattori Pia Hotanen**

Pia Hotanen työskentelee Paraisten kaupungilla hyvinvointiasioiden parissa. Pia esitteli Voimaa vanhuuteen -ohjelmaa. Ohjelman tavoitteena on terveysliikunnan avulla edistää ikäihmisten liikuntakykyä eli vahvistaa heidän hyvinvointiaan. Paraisten kaupungin johtoryhmä katsoo, että ohjelmaan osallistuminen olisi tärkeää, ja haluaa kuulla vanhusneuvoston mielipiteen. Keskusteltuaan asiasta vanhusneuvosto katsoo, että kaupungin tulee osallistua ohjelmaan. Kaupunginhallitus päättää seuraavassa kokouksessaan, hakeeko kaupunki mukaan ohjelmaan. Neuvosto saa lisätietoa ohjelman toteuttamisesta vasta sen jälkeen, kun kaupunki on saanut tiedon siitä, onko se hyväksytty osallistujaksi ohjelmaan.

§ 13 **Pöytäkirjan tarkastaminen**

 Edellisen kokouksen pöytäkirja tarkastettiin.

§ 14 **Edustajan nimeäminen liikenneturvallisuustyöryhmään**

Vanhusneuvoston edustajaksi nimettiin jäsen Markku Salonen. Markku Salonen oli mukana jo työryhmän edellisessä kokouksessa 9.3. Neuvosto toivoo, että hän raportoi neuvostolle jo toteutetuista ja toteutusvuorossa olevista liikenneturvallisuustoimenpiteistä.

§ 15 **Puistonpenkkien sijoittaminen Paraisille**

Puistomestari Annette Backholm toivoo neuvoston jäseniltä ehdotuksia siitä, minne Paraisille halutaan puistonpenkkejä. Kyse olisi muutamasta penkistä, jotka olisivat ulkona myös talvisin ja sijaitsisivat kaupungin maalla.

Neuvosto päätyi seuraaviin paikkoihin: Rantatien suoralle (liikenneympyrästä keskustaan päin), Reimarin ja linja-autoaseman väliselle osuudelle sekä liikenneympyrän ja koulujen väliselle osuudelle.

§ 16 **Puheenjohtajan terveiset Varsinais-Suomen hyvinvointialueen ensimmäisestä vanhusneuvoston kokouksesta** Kokoukseen osallistui 27 henkilöä eri kunnista. Kokouksessa käytiin läpi, mitä asioita neuvosto tulee käsittelemään ja kenelle niistä lähetetään tietoa. Lisäksi pohdittiin, miten tieto saataisiin kaikille sekä suomeksi että ruotsiksi. On hyvin tärkeää, ettei ruotsia jätetä pois. Vanhusneuvosto voi lähettää terveisensä suoraan Varhan vanhusneuvostolle. Myös eri paikkakuntien vanhusneuvostojen luo tullaan tekemään vierailuja. Keskusteluissa tuli myös esille, että eri kunnissa on erilaiset ongelmat. Kaikki hakee vielä paikkaansa. Seuraava kokous pidetään toukokuun lopussa.

§ 17 **Kunta-alueiden terveiset**

Keskusteltiin petankkikentistä. Keskuspuistoon on rakennettu petankkikenttä, mutta sitä ei ole hoidettu ollenkaan. Neuvosto ihmettelee, miksi kaupunki on rakentanut tällaisen kentän ja panostanut siihen, eikä hoida sitä. Petankkia voi tällä hetkellä pelata muun muassa Koivuhaan ja Munkvikenin kentillä.

Vanhusneuvosto ehdotti Paraisten kaupungille toukokuussa 2019, että kaikkien 80-vuotiaiden olisi mahdollista saada ilmainen hammastarkastus 80-vuotistarkastusten yhteydessä. Sosiaali- ja terveyslautakunta päätti kokouksessaan 5.9.2019, että 80-vuotiaille aloitetaan 1.1.2020 alkaen ilmainen hammastarkastus. Vanhusneuvosto pohtii nyt, tehdäänkö näitä hammastarkastuksia edelleen. Tällä hetkellä sekä hammaslääkäriin että suuhygienistille on pitkät jonot. Asiasta lähetetään tiedustelu johtavalle hammaslääkärille.

§ 18 **Muut asiat**

Jäsen Markku Salminen ilmoitti, että kaupungissa ei ole latausasemia pienille sähköautoille ja sähkömopoille. Sellaisia tarvittaisiin kaupungin keskustassa erityisesti talviaikaan.

Vanhusneuvoston edellisen kokouksen jälkeen sihteeri otti yhteyttä puistomestari Annette Backholmiin Tennbyntiellä keskellä jalkakäytävää olevan puun ja kannon johdosta. Puistomestari ilmoitti, että kaupunki vuokraa keväällä kantojyrsimen, jolla kanto poistetaan. Puistomestari ilmoitti myös, että kyseinen alue Tennbyntiellä suunnitellaan uusiksi.

§ 19 **Seuraava kokous**

 Seuraava kokous suunnitellaan pidettävän 23.5.

Parainen 4.4.2023

Widar Nyberg Åsa Knuts

puheenjohtaja sihteeri